להקת רוקפור היא מהלהקות החשובות והמשפיעות ברוק הישראלי !
לצד להיטי רדיו כמו "הכעס", "שוב לא שקט" "האיש שראה הכל" ועוד הם הצליחו לייצר חיבור נדיר בין DNA ישראלי (שבלול, אריק איינשטיין ועוד) לבין עבודת גיטרות נדירה והשפעות פסיכדליות משנות ה-60, ויצרו סאונד ייחודי להם שהשפיע על עשרות להקות ישראליות. במהלך 25 שנות קיומה הרצופות, הוציאה הלהקה למעלה מעשרה אלבומי אולפן, ביניהם: 'האיש שראה הכל', 'בחזרה לשבלול', Supermarket ושיתפה פעולה עם אמנים רבים כמו: אביב גפן, רמי פורטיס, דורון טלמון (ג'יין בורדו), מאיר בנאי, אסף אמדורסקי, נינט טייב, מאור כהן ודודו טסה.
The B-52's , Blondie ו – Dave Matthews Band.
על הבמה רוקפור מצליחה לייצר מופע רוק מלודי וסוחף, הודות להרמוניות הקוליות של חבריה ובזכות נגינתם האופיינית והפרפורמנס יוצא הדופן שלהם. לאחרונה יזמה הלהקה סדרת הופעות מיוחדת במלאות חמישים שנה ל"קיץ של אהבה" כשכל "תחנה" בסדרה מתרכזת במיקום אחר של הסצינה בשנים האלו (קליפורניה, לונדון, ניו יורק).
בפסטיבל הפסנתר תשלב הלהקה לראשונה שירים מאלבום החדש שבדרך, לצד שירים מוכרים מאלבומיה לאורך השנים בעברית ובאנגלית. כל זאת בעיבודים מיוחדים לפסטיבל הפסנתר. ביניהם "הכעס", "חור בלבנה", "מכונת הזמן", "אבשלום", "קח לך אישה", "מה שיותר עמוק יותר כחול" ועוד. המופע בפסנתר הוא הזדמנות נדירה לצפות בשילוב החד- פעמי של יוצר ענק, מיכה שטרית, כאורח מיוחד במופע האנרגטי והמחשמל של רוקפור.